Kim Rysstad

Kim André Rysstad (født 1981) er en vokalist og kveder fra Rysstad i Valle kommune i Setesdal. Etter flere år med undervisning innen klassisk sang valgte han i 2003 å studere folkemusikk. Han ble nummer to i NRK-konkurransen Stjernekamp høsten 2019.

 Bakgrunn 
Han har vært elev hos flere av de mest kjente folkesangerne i Norge. Agnes Buen Garnås og Ellen Nordstoga, felespilleren Ånon Egeland og ikke minst Birgit Rike Lund. Rysstad har hovedsakelig jobbet med å tilegne seg den folkelige sangstilen fra hjembygden Rysstad i Valle kommune i Setesdal, men også fra resten av Agder og Telemark. Han har studert både ved Folkekunststudiet i Rauland og Ole Bull Akademiet på Voss. 

Rysstad jobber også mye på tvers av sjangere og henter inspirasjon fra country, bluegrass, popmusikk, samt kjente sangere som Whitney Houston og Dolly Parton.

Kim Rysstad deltok i Melodi Grand Prix 2012 der han sang «Så vidunderleg» med tekst og melodi av Elin Nygård. Rysstad har også vært deltager i Beat for beat flere ganger. Høsten 2019 deltok han i tv-konkurransen Stjernekamp på NRK1. Der endte han på andreplass bak Bilal Saab. Han deltok også i Melodi Grand Prix 2020 der han sang «Rainbow» som han har skrevet sammen med Knut Bjørnar Asphol.  

I 2018 og 2024 hadde Kim julekonsert med Kringkastingsorkestret som ble sendt på NRK1.  

 Diskografi 
 2007: Tak hardt uti hand (Etnisk musikklubb)
 2011: Vegen  (GRAPPA/Heilo)
 2016: Timeglas, (Grappa/Heilo)
 2018: Snøen laver ned (X5 Music/Warner Norway) - juleplate med London Philharmonic Orchestra 
 2021: Draumkvedet (Gama! Records) - med KORK
 2022: Or Setesdal (Talik Records) 
 2023: Villfarande Barn (Kirkelig Kulturversted) – med Arve Henriksen og Tord Gustavsen

 Singler 
 «Den lange taushet» (Grappa) - 2011 (Tekst: Rudolf Nilsen/Trym Bjønnes. Melodi: Tuva Livsdatter Syvertsen, Trym Bjønnes og Kim Rysstad). 
 «Så vidunderleg» (GRAPPA / Universal) - utgitt i forbindelse med Melodi Grand Prix 2012
 "Eg er ein gjest i verda" (SandKassa) 2012 - med Mari Klingen/Salmeklang. 
 «Rainbow» - (GAMA!Records) - utgitt i forbindelse med Melodi Grand Prix 2020
 "Der var du" - (GAMA!Records) 2020 - (Trym Bjønnes, Trygve Skaug og Kim Rysstad).
 "Gofa" - (Gama!Records) 2021 / Kim Rysstad
 "Stay" - (Gama!Records) 2024 / Brendan Graham/Anne Takle. 

 Gjesteartist på ulike utgivelser 
 Folkelarm 2008, diverse artister - (Etnisk Musikklubb) - "Gamlestev".
 Spelferd heim, Rannveig Djønne (Djønno Records) 2008 – «Bambas».
 Folkelarm 2009, diverse artister (NorCD) 2009 - "Folkestadvisa".
 Sandkorn, Sigrid Moldestad (GRAPPA/Heilo) 2010 – «Måneskinslandet».
 Friaren, Aasmund Nordstoga (Warner) 2010 – «Hei huskom i hei».
 Jul i Sør, Torstein Sødal (Warner) 2011 – «Et lite barn så lystelig».
  Big Basco, Basco, 2014 – «Storebror og lillebror», «Lova lova».
 Unclouded, Silje Nergaard (Sony) 2012 – «Norwegian Boatsong».
 Himmelveg, SalmeKlang (Sandén Media) 2012 – «Eg er ein gjest i verda».
 Min vår, Inger Lise Stulien (MTG) 2013 – «Syng meg heim».
 Berre meg, Ingebjørg Bratland (Universal) 2014.
 Lyden av Prøysen, Sigurd Hole/Helge Lien, (Grappa) 2014 (Trassvisa hennes Tora, Du skal få en dag i mårå, Narrevise, og Møte).  
 Så ta mitt hjerte - Dei beste songane, Sigrid Moldestad (Grappa) 2015 - "Måneskinslandet". 
 Samklang, Inger Lise Stulien (Grappa) 2018 -  duetten "Syng meg heim".
 LJOS, duett med Beate S. Lech (Jazzland) 2019.
 Angels, duett med Helene Bøksle (Mockingbird Music) 2023

 Priser 
 2008: Nominert til Folkelarmprisen som årets nykommer
 2008: Folkelarmprisen i klassen solo for utgivelsen Tak hardt uti hand
 2009: Kåret til Årets unge folkemusikar i INTRO-folk av Rikskonsertene og FolkOrg
 2011: Nominert til Spellemannprisen 2011 i klassen viser for albumet Vegen
 2012: Årets beste mannlige folkemusikksanger (Male Folk Singer of the Year) – Folk Off! Awards, Liverpool
 2019: Aust-Agder fylkeskulturpris
 2021: Nominert til Folkelarmprisen i åpen klasse for Draumkvedet
 2024: Nominert til Spellemannprisen 2023 i klassen tradisjonsmusikk for Villfarande barn (sammen med Tord Gustavsen og Arve Henriksen)

 Referanser 

 Kilder 
 Heidi Ditlefsen: – Det blir heftig å være med på dette for en som er vant til å ha små konserter. Artikkel i Fædrelandsvennen Innsikt 10. november 2011 side 15
 Knut-Øyvind Hagen: Slår et slag for nynorsken i MGP Artikkel hos nrk.no
 Synger uten paljetter. Artikkel hos aftenposten.no

 Eksterne lenker 


Kategori:Norske folkemusikere
Kategori:Personer fra Valle kommune
Kategori:Deltakere i Melodi Grand Prix
Kategori:Deltakere i Melodi Grand Prix 2020
Kategori:Deltakere i Stjernekamp
Kategori:Norske sangere